
Tisztelt Képviselő-testület!

I. Előzmények:

Fót Város Önkormányzat Képviselő-testületének Egészségház Beruházási Bizottsága 2021. december 14-i ülésén fogadta el a 2022. évre vonatkozó munkatervét.

II. A döntéshez szükséges információk, tájékoztatások:

2022. áprilisában érkezett meg a tájékoztatás az Országos Kórházi Főigazgatóság OKFŐ részéről, amely tartalmazza, hogy támogatja a Fóti Egészségügyi Központ megépítésének tervét. A Bizottság a 2022-es évben a munkatervének megfelelően egyeztetéseket folytatott az orvosokkal, gyógyszerészekkel, annak érdekében, hogy ha a beruházás beindul, akkor a lehető legtöbb információ álljon rendelkezésre a végleges kialakításhoz.

Külső világpolitikai tényezők hatására – energiaválság – az idei évben nem indulhat meg a beruházás, bár a fóti egészségház megépítése jelenleg nem szerepel az elhalasztott nagyberuházások listáján. Várhatóan az uniós pénzek megérkezése után lesz lehetőség a beruházás megindítására.

Mindezekre tekintettel indokolt a Bizottság 2022. évi munkatervének módosítása, mivel a IV. negyedében már a beruházással összefüggő konkrét feladatok szerepelnek jelenleg.
A Bizottság 2022. október 12-én előzetes egyeztetést tartott, ahol felvázolták, hogy milyen feladatokat tudnának elvégezni a 2022-es évben, a meglévők helyett.

	október 20.
	Az Egészségház Beruházási Bizottság 2022. évre szóló munkatervének módosítása
Javaslat a Bizottság nevének és feladatkörének megváltoztatására

	
	

	november 10.
	A Bizottság 2023. évre vonatkozó feladatainak megvitatása
Prevenciós edukációs feladatok megvitatása

	
	

	december 1.
	Az Egészségfejlesztési Irodával kapcsolatos szervezeti és munkakörülmények megvitatása, javaslatok készítése



A fentiek alapján az alábbi határozati javaslatot terjesztem a Tisztelt Képviselő-testület elé.

III. Határozati javaslat
…/2022.(…...) EBB-határozat
Fót Város Önkormányzat Egészségház Beruházási Bizottsága elfogadja a módosított, 2022. évi munkatervét.
Felelős: EBB elnök
Határidő: azonnal

· 14/2020.(IX.28.) számú Önkormányzati rendelet

